Մարկ վան Բոմել

**Մարկ Պիտեր Գերտրուդ Անդրեաս Վան Բոմել** (, արտասանություն , *ազգանվան առանձին արտասանություն*։ ), նիդերլանդցի ֆուտբոլիստ, հանդես է եկել կիսապաշտպանի դիրքում, մարզիչ, երկար ժամանակ եղել է Նիդերլանդների ֆուտբոլի ազգային հավաքականի ավագը։

## Խաղային կարիերա
### «Ֆորտունա»
Մարկ վան Բոմելը մանկուց երազել է խաղալ «Բարսելոնայում»։ Բայց միևնույն ժամանակ հասկացել է, որ «Բարսելոնա» տանող ճանապարհը պարտականություն է և փշոտ, նախ պետք է հաջողության հասնել հայրենիքում։ Վան Բոմելը սկսել է ֆուտբոլ խաղալ իր քաղաքի «ՌԿՎՎ Մասբրախտ» ակումբում։ 1992 թվականին նա կնքել է իր առաջին պրոֆեսիոնալ պայմանագիրը «Ֆորտունա» ակումբի հետ։ Այդ թիմում նրա խաղընկերները՝ Վիլֆրեդ Բաուման և Քևին Հոֆլանդը, հետագայում ևս տեղափոխվել են ՊՍՎ, չնայած «Ֆորտունան», նույնիսկ այդպիսի տաղանդավոր խաղացողներով, հեռու էր չեմպիոնական հավակնություններից։ Հենց Վան Մարվեյքն էր, որ տղայի մոտ տեսել է կիսապաշտպանի հակումները և նրան տեղափոխել միջին գիծ։

Երբ Վան Բոմելի հետևից են եկել «Այաքսից» նա մերժել է։ Պատճառը ֆուտբոլի հետ կապված չէր․ Մարկն ամուսնացել էր իր մարզչի դստեր հետ։ Ավելի ուշ Վան Մարվեյքի ֆուտբոլային (բայց ոչ ընտանեկան) ճանապարհները բաժանվել են։ Այնուամենայնիվ, հետագայում նրանք կրկին վերամիավորվել են Նիդեռլանդների ազգային հավաքականում, ուր վերադարձել է Մարկը։

### ՊՍՎ
Կիսապաշտպանության կենտրոնում Վան Բոմելի հաջող խաղը գրավել է հոլանդական ֆուտբոլային հսկա ՊՍՎ-ի ուշադրությունը, և 1999 թվականին նա տեղափոխվել է այս ակումբ, որի հետ նվաճել է երեք չեմպիոնական տիտղոս։ 2001 և 2003 թվականներին իր խաղի ընթացքում նա Նիդեռլանդներում ստացել է տարվա խաղացողի կոչում։ Նրա նորամուտը Նիդերլանդների ազգային հավաքականում տեղի է ունեցել 2000 թվականի հոկտեմբերի 7-ին Կիպրոսի դեմ խաղում, որը նրա թիմը վստահորեն հաղթել է 4-0 հաշվով։ ՊՍՎ-ում Վան Բոմելը մեկ այլ կենտրոնական կիսապաշտպանի՝ շվեյցարացի Յոհան Ֆոգելի հետ միասին ձևավորել հզոր տանդեմ, որը ՊՍՎ-ին թույլ է տվել այս ժամանակահատվածում ներքին մակարդակով գերազանցել մեկ այլ հոլանդական սուպերակումբի՝ «Այաքս»-ին։ Նրա թիմը չի կարողացել հասնել 2002 թվականի աշխարհի գավաթի խաղարկությանը, իսկ հետո վնասվածքը թույլ չի տվել նրան խաղալ Պորտուգալիայում Եվրո 2004-ում։ ՊՍՎ-ում իր վերջին մրցաշրջանում Վան Բոմելը օգնել է թիմին հաղթել Նիդերլանդների առաջնությունում և հասնել Չեմպիոնների լիգայի կիսաեզրափակիչ։

### «Բարսելոնա»
Հունվարին Վան Բոմելը պատրաստվում էր տեղափոխվել աներոջ՝ Բերտ վան Մարվեյքի թիմ՝ «Բորուսիա Դորտմունդ», սակայն վերջին պահին որոշել է մրցաշրջանն ավարտել ՊՍՎ-ում։ Արդյունքում հաջող մրցաշրջանից հետո Վան Բոմելի նկատմամբ հետաքրքրությունը հայտնի ակումբներից զգալիորեն աճել է, և 2005 թվականի մայիսին նա տեղափոխվել է իսպանական «Բարսելոնա»։ Հաջորդ մրցաշրջանն ամենահաջողն էր նրա կարիերայում. թիմը նվաճել է երկրորդ անընդմեջ չեմպիոնական տիտղոսը, ինչպես նաև Չեմպիոնների լիգան, իսկ Վան Բոմելը վերջապես մասնակցել է խոշոր միջազգային մրցաշարի՝ 2006 թվականի աշխարհի առաջնությանը, որտեղ նրա թիմը հասել է 1/8 եզրափակիչ։ Բայց «Բարսելոնայում» խաղալիս նա հաճախ էր վնասվածքներ ստանում։ Մրցաշարից հետո Մարկը հրաժարվեց հանդես գալ հավաքականում, քանի դեռ այն ղեկավարում է Մարկո վան Բաստենը։ Բերտ վան Մարվեյքի՝ որպես մարզիչ գալուց հետո Վան Բոմելը վերադարձել է թիմ։

### «Բավարիա»
2006 թվականի օգոստոսի 26-ին «Բավարիայի» գլխավոր մարզիչ Ուլի Հյոնեսը հայտարարել է Վան Բոմելի տեղափոխության մասին մյունխենյան ակումբ։ Մամուլը այդ տեղափոխությունը համարել է Օուեն Հարգրիվզի հարկադիր փոխարինում, որն ի վերջո այդպես էլ չի հեռացել ակումբից։ «Բավարիան» 7,7 միլիոն դոլար է վճարել «Բարսելոնային» հոլանդացի կիսապաշտպանի համար։ Առաջին իսկ մրցաշրջանում Մարկը արժանացել է ակումբի երկրպագուների հարգանքին՝ տարվա լավագույն խաղացողի կոչման հարցումում առաջ անցնելով վետերաններ Ռոյ Մակայից և Մեհմեթ Շոլից։ Չնայած այն հանգամանքին, որ թիմը շատ է թարմացվել, նա գերմանական սուպեր ակումբի առանցքային խաղացողներից մեկն էր։ Ավելի ուշ Վան Բոմելը դարձել է «Բավարիայի» ավագը։ 2010 թվականի մարտի 17-ին Մարկը երկարաձգել է պայմանագիրը «Բավարիայի» հետ մինչև 2011 թվականի հունիսի 30-ը։

### «Միլան»
2011 թվականի հունվարի 25-ին Վան Բոմելը ժամանակից շուտ խզել է պայմանագիրը «Բավարիայի» հետ և պայմանագիր կնքել իտալական «Միլանի» հետ մինչև Սերիա A 2010-11-ի ավարտը։ 2011 թվականի հունվարի 26-ին իր նորամուտն է նշել «Միլանի» կազմում Իտալիայի գավաթի 2010/11 խաղարկության 1/4 եզրափակչի «Սամպդորիայի» դեմ արտագնա խաղում։ Հունվարի 29-ին «Կատանիայի» դեմ արտագնա խաղում ստացել է իր առաջին կարմիր քարտը «Միլանի» կազմում։

Առաջին իսկ մրցաշրջանում Վան Բոմելը դարձել է «Միլանի» հիմնական հենակետային կիսապաշտպանը՝ խաղալով սերիա 2010/11 չեմպիոնական տիտղոսը նվաճելու առանցքային դերերից մեկը։

### Վերադարձ ՊՍՎ
2012 թվականի մայիսի 15-ին Վան Բոմելը հեռացել է «Միլանից» և մեկ տարվա պայմանագիր կնքել իր նախկին ակումբի՝ Էյնդհովենի ՊՍՎ-ի հետ։ Հուլիսի 15-ին նշանակվել է թիմի ավագ։

## Մարզչական կարիերա
2021 թվականի հունիսի 2-ին նշանակվել է «Վոլֆսբուրգի» գլխավոր մարզիչ՝ ակումբի հետ կնքելով երկու տարվա պայմանագիր։

## Անձնական կյանք
Վան Բոմելն ամուսնացած է մարզիչ Բերտ վան Մարվեյկի դստեր՝ Անդրեի հետ։ Նրանք ունեն երեք որդի՝ Թոմասը, Ռյուբենը և Ռենեն։

## Ձեռքբերումներ
### Թիմային
; ՊՍՎ
* Նիդերլանդների թիմային չեմպիոն (4)՝ 1999/00, 2000/01, 2002/03, 2004/05
* Նիդերլանդների Գավաթի գավաթակիր՝ 2004/05
* Նիդերլանդների սուպերգավաթի գավաթակիր (4)՝ 2000, 2001, 2003, 2012

; «Բարսելոնա»
* Չեմպիոնների լիգայի հաղթող՝ 2005/06
* Իսպանիայի չեմպիոն՝ 2005/06

; «Բավարիա»
* Գերմանիայի չեմպիոն (2)՝ 2007/08, 2009/10
* Գերմանիայի Գավաթի գավաթակիր (2)՝ 2007/08, 2009/10
* Գերմանիայի լիգայի գավաթակիր՝ 2006/07
* Գերմանիայի Սուպերգավաթի գավաթակիր՝ 2010
* Չեմպիոնների լիգայի եզրափակչի մասնակից՝ 2009/10

; «Միլան»
* Իտալիայի չոմպիոն՝ 2010/11
* Իտալիայի սուպերգավաթի գավաթակիր՝ 2011

; Նիդերլանդների Հավաքական
* Աշխարհի առաջնության արծաթե մեդալակիր՝ 2010

### Մարզչական
; «Անտվերպեն»
* Բելգիայի չեմպիոն՝ 2022/23
* Բելգիայի գավաթի գավաթակիր՝ 2022/23
* Բելգիայի Սուպերգավաթի գավաթակիր՝ 2023

### Անձնական
* Նիդերլանդների տարվա ֆուտբոլիստ (2)՝ 2001, 2005
* Ընդգրկվել է տարվա խորհրդանշական հավաքականում՝ Ըստ European Sports Media-ի՝ 2004/05
* Ընդգրկված է ՖԻՖԱ-ի վարկածով 2010 թվականի աշխարհի առաջնության խորհրդանշական հավաքականում

## Վիճակագրություն
### Ակումբային

### Մարզչական

## Ծանոթագրություններ

## Արտաքին հղումներ
* 
* 
* 
* 

 
Կատեգորիա:Բավարիա Մյունխենի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հոլանդացի ֆուտբոլային մարզիչներ
Կատեգորիա:Հոլանդացի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆորտունա Սիտարդի ֆուտբոլիստներ